Στοιχεία για τις πολλαπλές συντάξεις κατέθεσε στη Βουλή ο υφυπουργός Εργασίας, Τάσος Πετρόπουλος αποκαλύπτοντας ότι ο αριθμός όσων λαμβάνουν περισσότερη από μία σύνταξη ξεπερνά τις 1,370 εκ. ενώ μία μόνο σύνταξη λαμβάνουν 1,288 εκ. συνταξιούχοι.

ADVERTISING

Ο κ. Πετρόπουλος αποκάλυψε αναλυτικά ότι τέσσερις συνταξιούχοι λαμβάνουν 10 συντάξεις, επτά συνταξιούχοι λαμβάνουν εννιά συντάξεις, 49 συνταξιούχοι λαμβάνουν οκτώ συντάξεις, 364 συνταξιούχοι λαμβάνουν επτά συντάξεις, 4.659 συνταξιούχοι λαμβάνουν έξι συντάξεις, 14.365 συνταξιούχοι λαμβάνουν πέντε συντάξεις, 60.347 συνταξιούχοι λαμβάνουν τέσσερις συντάξεις, 335.439 συνταξιούχοι λαμβάνουν τρεις συντάξεις και 995.358 συνταξιούχοι λαμβάνουν δύο συντάξεις.

Ο υφυπουργός Εργασίας, όμως, ουσιαστικά απέρριψε την πρόταση του βουλευτή του ΣΥΡΙΖΑ Αλέξανδρου Τριανταφυλλίδη να περικοπούν οι διπλές και τριπλές συντάξεις βουλευτών.

Αίσθηση προκάλεσε, όμως, και ο αντιπρόεδρος της Βουλής και βουλευτής του ΠΑΣΟΚ Δημήτρης Κρεμαστινός ο οποίος διαμαρτυρήθηκε για την πρόταση του κ. Τριανταφυλλίδη λέγοντας ότι υπάρχουν πρώην βουλευτές που δεν έχουν χρήματα ούτε για να χειρουργηθούν.